ИИН – 881107402980

КУЛЖАНОВА Раушан Елемесовна,

Саттар Ерубаев атындағы №24 IT мектеп – лицейінің география пәні мұғалімі.

Шымкент қаласы

**МЕКТЕП-ЛИЦЕЙДЕГІ ТАРИХИ-ЭТНОГРАФИЯЛЫҚ ӨЛКЕТАНУ МҰРАЖАЙЫ ҰРПАҚҚА ПАТРИОТТЫҚ ТӘРБИЕ БЕРУДЕГІ МАҢЫЗДЫ ЖӘДІГЕР КӨЗІ**

**Жас ұрпақтың бойына рухани – адамгершілік қасиеттер мен отаншылдықты сіңірудің маңызы өте зор. Сондықтан бүгінде елімізде жас ұрпақ тәрбиесіне мемлекеттік деңгейде назар аударылып келеді.**

**Аңдатпа.** Бұл мақалада мектептегі мұражайлар оқушылардың рухани мінез – құлқын дамыту мен өркендетуге, патриоттық және азаматтық ұстанымдарын қалыптастыруға, шығармашылық және сыни ойлау қабілеттерін жетілдіруге ықпалы жайлы жазылған.

**Кілтті сөздер:** жәдігер,тарихи – этнографиялық өлкетану мұражайы.

**Аннотация.** В этой статье рассказывается о влиянии школьных музеев на развитие и процветание духовного поведения учащихся, формирование патриотических и гражданских принципов, совершенствование навыков творческого и критического мышления.

**Ключевые слова:** экспонат, историко-этнографический краеведческий музей.

**Annotation.** This article describes the impact of school museums on the development and prosperity of students' spiritual behavior, the formation of patriotic and civic principles, and the improvement of creative and critical thinking skills.

**Keywords:** exhibit, historical and ethnographic museum of local lore.

Ұлт тарихын санаға сіңіру барша қазақстандықтардың бойында өз бастауларына деген ортақтық сезімін қалыптастырады» деп мектептерге, ұстаздар қауымына зор жауапкершілік жүктейді.

Кез – келген мұражай жұмысы тарихи құндылықтарды баяндайтын құжаттар мен жәдігерлерді жинау, зерттеу, сақтау және көрсетуден басталады. Жинақталған, көрсетуге қойылған жәдігерлеріне байланысты мұражай тарихи, әскери – тарихи немесе өлкетану болуы мүмкін.

Мұражай аша отырып білім беру мекемесі өз оқушыларын зерттеу жұмыстарына бейімдеуді, олардың шығармашылық қабілетін арттыруды және аға буынның құндылықтарын бағалай білуге үйретуді көздейді. Сондықтан мұражай – мектептің жай ғана ерекше оқу бөлмесі емес. Ол – өз Отанын, елін - жерін, мектебін мақтан ететін, халқының өткені мен келешегіне үлес қосуды парыз деп білетін, өз өлкесінің мәдениеті мен табиғи байлығын сақтай алатын жас ұландарды қалыптастыратын орын.

Шымкент қаласында орналасқан Саттар Ерубаев атындағы №24 IT мектеп-лицейінің 2012 жылы құрылған тарихи – этнографиялық өлкетану мұражайы өзінің алдына тап осындай мақсаттарды көздейді. Мұржай қазақ және славян халықтарының тарихы мен тұрмыстық мәдениетін, салт – дәстүрлерін оқушыларға таныстырумен айналысады. Мұржайдың қоры айтарлықтай мол. Онда қазақ және славян халықтарының тарихынан хабар беретін 400 – ден астам экспонаттар жинақталған.

Оларды шартты түрде бірнеше топқа бөліп қарастыруға болады. Бірінші топқа қазақ халқының үй тұрмысында қолданған бұйымдарын – сырмақтың бірнеше түрін, оюланған көрпе мен құрақ көрпеше, тоқыма кілем, текемет, түс киіз, дорба, қоржын мен сандықты айтуға болады. Екінші топта кесе, тостаған, көзе, құмыра, күбі, келі мен келсап, ожау, торсық секілді ұлттық ыдыс – аяқты айтуға болады. Сондай – ақ, үшінші топқа қазақтың түрлі ұлттық киімдері топтастырылған.

Жоғарыда айтқанымыздай, Елбасы өзінің «Ұлы Даланың жеті қыры» атты бағдарламалық еңбегінде бабаларымыз қалыптастырған атқа міну мәдениетіне ерекше назар аударған. Ғылымда тарихилық принцпі деген ұғымның бар екені баршаға белгілі. Яғни, бүгінгі ХХІ ғасырдың биігінен қараған кезде қарапайым нәрсе болып көрінетін дүниелер өз заманында адамзат өркениетінің зор жетістігі болып саналған. Сол тарихилық қағидатына сәйкес, ерте ортағасырлық дәуір үшін атқа үзенгілі ер – тұрман салып міну, сөйтіп ат үстінде отырып жаумен шайқасу қазіргі ғарышқа ұшумен бірдей ғаламат жаңалық болған.

Айтайын дегенім, біз бүгінгі жас ұрпаққа ата – бабаларымыздың өз заманында адамзат өркениетіне осындай қомақты үлес қосқан ұлы халық болғанын түсіндіру арқылы олардың бойында отаншылдық сезімін оятып, ұлттық рухын көтере аламыз. Сол себепті Саттар Ерубаев атындағы №24 IT мектеп – лицейінің тарихи – этнографиялық өлкетану мұражайында ата – бабаларымыздың атқа міну мәдениетін көрсететін экспонаттарға ерекше назар аударылған. Мәселен, ат – әбзелі, ер тұрман мен қамшы сияқты бұйымдарды атап өтуге болады.

Осының бәрін ескере отырып мектеп мұражайын қалыптастыруда біз қазақ халқының ұлттық музыкалық аспаптарын да назардан тыс қалдырмадық. Мәселен, ХVIII – ХІХ ғасырларда кеңінен қолданылған музыкалық аспап – мүйіз сырнай. Бұл мұражайымыздың аса құнды жәдігерлерінің бірі. Қарапайым мүйізден жасалған, керемет әуезді үн шығаратын бұл аспапқа оқушылардың қызығушылығы ерекше. Сондай – ақ, мұражайымызда қобыз бен домбыраның бірнеше түрі, тай тұяқ, сылдырмақ секілді музыкалық аспаптар да сақталған.

Мектеп мұражайының қорын молайта түсу және жұмысын жетілдіру мақсатында Шымкент қаласындағы тарихи – өлкетану музейімен және Әдет – ғұрып, салт -дәстүр орталығымен әріптестік байланыс орнаттық.

**Қорытынды:**

Мектеп мұражайы жұмысы әрине зор еңбек үрдісі болғанымен оқу – білім, тәрбие ісінде телегей теңіздің бір тамшысы, бірақ осы тамшының өзі ұрпағымызды өнегелі өмір, ұлағатты қылуға қосары зор деп білемін.

 